Diari Oficial de la Generalitat Valenciana


Sumari del DOGV 9138, del 29-07-2021 (2021/7973)

ACORD de 12 de juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Dolores Mas Guillén.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7973


Data del document
:   12-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Dolores Mas Guillén. [2021/7973]  
Núm. d'expedient: ABI 104/2021.  
Causant: María Dolores Mas Guillén.  
DNI: \*\*\*\*077\*\*.  
Lloc i data de la defunció: Alacant, 1 de gener de 2019.  
Últim domicili: Alacant.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit presentat per la Delegació d'Economia i Hisenda a Alacant de la defunció de María Dolores Mas Guillén, l'1 de gener de 2019, havent atorgat testament. Entre la documentació adjunta consten renúncies a l'herència per part de les persones cridades a aquesta, així com a dos dels prellegats relatius a immobles situats a Ceuta, als quals renuncien els hereus i els seus descendents com a substituts d'aquells segons el testament.  
De la documentació adjunta es desprén que accepten la resta de llegats i prellegats.  
Des d'aquesta direcció general es va sol·licitar el citat testament amb la finalitat de conéixer el seu contingut.  
No constant, en principi, l'existència de més persones amb dret a heretar i acreditat l'empadronament de la causant a l'Ajuntament d'Alacant, procedeix iniciar el procediment administratiu dirigit a efectuar la declaració de la Generalitat com a hereua abintestat.  
  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; l'article 890 del Codi Civil i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, procedeix incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestat de María Dolores Mas Guillén, d'acord amb el que estableixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 12 de juliol de 2021.- La directora general del Sector Públic i Patrimoni: Isabel Castelló García.